# Украинска ССР

|  |  |  |  |  |  |
| --- | --- | --- | --- | --- | --- |
| **Украинска Совѣтска Социалистична Република (УССР) *укр.Українська Радянська Соціалістична Республіка русс.Украинская Советская Социалистическая Республика

|  |  |  |
| --- | --- | --- |
| ↓
 | **1919 – 1991** | ↓
 |

|  |  |
| --- | --- |
|  застава
 |  герб
 |

 |
| **Гимна:Державна гимна Украинской Совѣтской Социалистичной Републикы Музика, текст англ.* |
| **География**

|  |
| --- |
|  Украинска ССР в составѣ СССР (1954–1991)
 |

 |
| Главный город
 | Харьков (1919–1934) Киев (1934–1991)
 |
| Розлога
 | 603 700 km² (1991) |
| Найдовгша рѣка
 | Днѣпер (2 201 км) |
| **Обывательство** |
| Число
 | 51 706 746 (1989) |
| Народностне зложѣня
 | Украинцѣ, Русы, Евреи, Бѣлорусы, Молдаване, Болгары, Поляци ай иншы |
| Языкы
 | украинскый, русскый
 |
| Набоженство
 | атеизм де факто |
| **Державна организация** |
| Форма влады
 | совѣтска република
 |
| Валута
 | совѣтскый рубель
 |
| Взник
 | 10. марца 1919
 |
| Заник
 | 24. августа 1991
 |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Предходникы:**

|  |  |
| --- | --- |
|  | Украинска людова република
 |
|  | Рѣчь Посполита II.
 |
|  | Румыния
 |
|  | Чехословакия
 |
|  | РСФСР
 |

 | **Наступникы:**

|  |  |
| --- | --- |
|  | Украина
 |

 |

 |

17. (4.) фебруар 1918, похороны погыблых. За еден день в два братскы гробы спустили в Киевѣ 750 деревищ. Довъедна в бою з Централнов Радов од 16. до 27. януара 1918 погыбли над 2000 киевскых пролетари
Польско-украинске войско вступать до Киева по выгнаню болшевикох, 7. май 1920
Молоды Украинкы одходять здомю до Райха, обы своев роботов помогли успѣху великой борьбы. Май 1943.
Топлѣня оцѣли в Краматорску, 1968
Первый лѣтак Ан-22 Антей быв выготовеный 18.08.1964 на Киевском авиазаводѣ №473 в Святошинѣ
Реактор 4. через даколько мѣсяцьох по катастрофѣ, Чорнобыль 1986.
Листок голосованя з референдума 1991
**Украинска Совѣтска Социалистична Република (УССР)** (укр. *Українська Радянська Соціалістична Республіка, УРСР*, рос. *Украинская Советская Социалистическая Республика, УССР*) — совѣтска република, выглашена на части территории бывшой Российской империи, една из держав-закладательок СССР, союзна република в его составѣ.

## История

Формованя и етаблованя УССР перебѣгало непросто и в противостоянях розличных сил и идей, в котрых меншу ролю играло демократичное волевыявлѣня народа, а перемагала звекша сила оружия. Зачаток тому поклала Октоброва револуция в Российской империи и выголошеный Ленином принцип права наций на самоопредѣлѣня, што быв в основѣ националной политикы комунистох.

* 20.11.1917 Централна Рада (Киев) выгласила створѣня Украинской Людовой Републики (УЛР) в составѣ Российской Федерации (Третий Универсал Украинской Централной Рады) Державна застава, прията Централнов Радов ещи в марцу 1917 з поданя Михайла Грушевского, котрый ся одкликовав на нѣмецку гералдичну традицию, была жовто-синя.
* 25.12.1917 Первый Всеукраинскый зъѣзд совѣтох робочых, солдатскых и селянскых депутатох в Харьковѣ выголосив Украинску Людову Републику, з уряднов повнов назвов *Украинска Людова Република Совѣтов робочых, селянскых, солдатскых и козацкых депутатох*, курто УЛРС. Болшевикы, организаторы зъѣзда, поважовали выголошену в Киевѣ републику буржоазнов и наконець побѣдили ю оружнов силов. Столиця Украины зоставала в Харьковѣ аж до року 1934, коли была перенесена до Киева.
* Януар 1918 выокремила ся Донецко-Криворожска Совѣтска Република (ДКСР): Харьковска, Екатеринославска, часть Херсонской области и области Войска Донского.
* 19.03.1918 Другый Всеукраинскый зъѣзд Совѣтох в Харьковѣ выголосив вступ ДКСР в состав РСФСР.
* 9.02.1918 УНР (з Централнов Радов в Киевѣ) подписала в Брест-Литовску договор з Централныма державами (Нѣмещина, Австро-Мадярщина, Болгария и Турция), котры брали ся ю охранити перед болшевицкым наступом, але за то вздала ся территорий на запад од Днѣстра и Галичины. Централна Рада тыж мала застачити про Нѣмещину великы обсягы зерна и иншой продукции. Нѣмцѣ, правда, выгнали совѣтское войско з Киева (2.03.1918), але не охранили УНР, ба наконець 28.04.1918 звергли Централну Раду, поставили мѣсто того свою марионетку — гетмана Павла Скоропадского, котрый своим рядом продержав ся лем до осени. Гетман, поставленый Нѣмцями, перевернув державну заставу горѣ ногами. На Украинѣ зачала ся домова война, котра тягла ся аж до року 1920 з участев бѣлых, червеных, розличных мѣстных банд и заграничных интервентох.
* 10.03.1919 в Харьковѣ Третий Всеукраинскый зъѣзд Совѣтох выголосив *Украинску Социалистичну Совѣтску Републику* (по другый раз) зо столицев Харьков и прияв перву Конштитуцию УССР. Друга УССР была выголошена як независима, але ориентовала ся на тѣсну кооперацию з РСФСР, и в наступны два рокы зъединили ся в дѣлах войсковых, финансовых, вонкашной торговлѣ, коммуникаций, народного господарства. Тым зыскали велику силу и в конци року 1920 побѣдили в домовой войнѣ.
* 30.12.1922 УССР вступила до СССР и звала ся официално *Украинска Социалистична Совѣтска Република*, укр. *Українська Соціялістична Радянська Республіка, (УСРР)*.
* 30.01.1937 змѣнила назву на *Украинска Совѣтска Социалистична Република (УССР)*, укр. *Українська Радянська Соціалістична Республіка (УРСР)*, подля новой Конштитуции СССР, принятой 5.12.1936.

## Росширѣня територий

Змѣны територии и дѣлѣня УССР, 1921–1994
УССР зыскала додаточны територии:

* од Польщи
	+ 1939 Западну Украину
* од РСФСР
	+ 1954 Крым
* од Румынии
	+ 1940 Буджак
	+ 1940 Буковину
	+ 1948 остров Змѣиный
* од Чехословакии
	+ 1945 Подкарпатску Русь
	+ 1945 Чоп и 250 км2 словацкой территории

## Прогресс индустриализации

Подля промысловой продукции УССР стояла на другом мѣстѣ межи републиками СССР. В УССР до року 1941 были выставлены соткы новых товарень, инфраштруктурных и промысловых объектох, в тому числѣ такы гиганты, як Азовсталь, ДнѣпроГЕС, Запорожсталь, Криворожсталь, Харьковскый тракторный завод и др. УССР завела до експлуатации 5 атомовых електрарень: Чорнобыльску АЕС (1977, в року 1986 гаваровала), Ровенску АЕС (1980), Южноукраинску АЕС (1982), Запорожску АЕС (1984), Хмелницку АЕС (1987).

По России Украинска република была найважѣйшов економичнов зложков бывшого Совѣтского Союза, приносячов цирка четыре разы веце продукции, як република далша за нив рангом. Ей уродны чорноземы давали над четвертину совѣтской аграрной продукции, а ей газдовства давали другым републикам доста мяса, молока, зерна и зеленины. Точно так, ей росконареный тяжкый промысел додавав уникалный обладунок (примѣром, трубы великого диаметра, а про сыровинный промысел и горнорудны объекты — апараты вертикалного верчѣня) в иншы регионы бывшого СССР. Скоро по зысканю независлости в августѣ 1991 ... ку року 1999 газдовство упало пониже 40% от чисел року 1991.

## Ликвидация

* 24.08.1991 Украина выголосила независимость.
* 17.09.1991 З Конституции Украины вымазана назва «УССР».
* 1.12.1991 Референдум потвердив акт о независимости.

Украинска Совѣтска Социалистична Република (УССР) закончила свою историю.

## Жерела

* **Енциклопедія історії України** : у 10 т. / Смолій В. и др. (ред.). Інститут історії України НАНУ. — К. : Наук. думка, 2013.
* **Маґочій П.Р.** Історія України. Вид-во часописа «Критика». Київ, 2007.
* **Украинский советский энциклопедический словарь** в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988.
* **На День державной заставы Украины**. © ЦДЕА Украины. 23.08. 2010. Архівна копія з оріґінала зроблена 03 Nov 2012.  [перевірено 2023-06-08]. „2 травня 1918 року, розігнавши ЦР, до влади прийшов уряд гетьмана П. Скоропадського. При ньому був змінений порядок смуг на державному прапорі: зверху стали розташовувати синю. У грудні 1918 року Гетьманат П. Скоропадського змінила Директорія (1948–1920), за якої збереглись герб-тризуб і синьо-жовтий прапор.“ укр.

## Референции